google/wiki40b huggingface dataset:
Eglė Balčiūnaitė

Biografija

E. Balčiūnaitė yra Lietuvos uždarų patalpų 400 m ir 800 m bėgimo rekordininkė. Ji 2010 m. vasario 13 d. Portugalijoje vykusiame klubų čempionate distanciją įveikė per 53.47 sekundės ir pagerino nuo 1983 m. gyvavusį 400 m bėgimo rungties Lietuvos rekordą, priklausiusį Anai Ambrazienei.
Lengvaatletė dalyvavo 2010 m. pasaulio uždarų patalpų lengvosios atletikos čempionate Dohoje (Kataras). Kvalifikaciniame bėgime pasiekė asmeninį rekordą – 2:02.37. Bėgime užėmė ketvirtąją vietą ir pateko į finalą. E. Balčiūnaitė tapo pirmąja lietuvių lengvaatlete patekusia į pasaulio uždarų patalpų čempionato rungties finalą. Finale ji bėgo kartu su dviem amerikietėmis, dviem rusėmis ir viena angle. Pasiekė Lietuvos rekordą, 2:01.37, ir užėmė penktąją vietą. 2010 m. Europos lengvosios atletikos čempionate sportininkė savo grupėje užėmė trečiąją vietą su 2:01.19 rezultatu ir į kitą etapą nepateko.
Kinijos transportas

Dviračių transportas

Kinijoje yra apie 300 milijonų dviračių. Kai kuriuose miestuose yra padaryti specialūs dviračių takai, veikia labai daug dviračių taisyklų. Dabar bandoma apriboti dviratininkų skaičių, nes dažnai susidaro didelės spūstys.

Automobiliai

Automobilių Kinijos miestuose nėra daug, labai ribojamas jų skaičius. Kinijoje sparčiai plėtojamas modernių greitkelių tinklas. Kol kas jis beveik tuščias, bet Kinijoje  automobilių kiekis kasmet sparčiai auga.
Netoli upių, transportui  ar įvairiems daiktams  gabenti naudojamos valtys. Taip pat Kinijoje kaip transporto priemonės naudojami motociklai, motoroleriai ir elektriniais akumuliatoriais varomi paspirtukai.

Viešasis transportas

Metro transportas Kinijoje yra labai pigus, nutiestas visuose didmiesčiuose. Piko valandomis, metro nuolat perpildomas. 
Miesto autobusai perpildomi mažiau nei metro. Priemiesčio autobusais kinai dažnai veža įvairias dėžes, gyvulius ir baldus,
kuriuos įkrauti į autobusą
padeda kiti keleiviai ir
vairuotojas.
Rikša – tai triratė transporto priemonė, minama kojomis ir turinti „priekabą“ keleiviams sėdėti. Rikšos naudojamos kaip taksi nuvažiuoti trumpus atstumus. Dabar daugiausia naudojamos turistams vežioti ar prie jų nusifotografuoti.
Kinijoje populiarus ir keliavimas laivais: jais vietiniai žmonės keliauja todėl, kad jie yra dar pigesni už kitą viešąjį transportą.
Kinijoje sukurtas platus ir patogus geležinkelių tinklas. Traukiniai yra nuolat perpildyti. Ypatingai dažnai žmonės naudojasi jais per didžiąsias šventes ir kinų Naujuosius Metus. Tai lemia noras šventes sutikti gimtosiose vietose kartu su šeima.
Žemaičių ir Lietuvos apžvalga

Istorija

Leido Otas Mauderodė. Iš pradžių ėjo nereguliariai, vėliau – dvisavaitis, 1896 m. – mėnesinis. Spausdino O. Mauderodės spaustuvė Tilžėje. Lietuvoje platintas nelegaliai.
Bendradarbiavo: Jurgis Bajoraitis, Antanas Baranauskas, Pranciškus Būčys, Aleksandras Fromas-Gužutis, Adomas Grinevičius, Adomas Jakštas, Jonas Karbauskas, Jonas Koncevičius, Juozas Ložinskis, Maironis, Kazimieras Pakalniškis, Vincas Pietaris, Juozas Tumas-Vaižgantas ir kt.
Uači plynaukštė

Uači plynaukštė (angl. Ouatchi Plateau) − lyguma Vakarų Afrikoje, centrinėje Togo dalyje.
Plynaukštė yra rausvos spalvos, o jos dirvožemyje gausu geležies. Plynaukštė yra apie 30 km pločio ir įsikūrusi nuo 60 iki 90 m aukštyje virš jūros lygio. Plynaukštė priklauso Gvinėjos miško−savanos mozaikos ekoregionui (Guinean forest-savanna mosaic ecoregion).
Stygija

Stygija (angl. Stygia) – išgalvota šalis Hyborėjos laikų Žemėje, kuri yra Roberto E. Hovardo sukurto pasaulio, aprašyto Konano Barbaro cikle, dalis.
Stygija – viena iš pietinių šalių tų laikų Žemėje. Ankstesniais laikais Stygijos teritorija apėmė ir Šemą, Ofirą, Korintiją ir dalį Koto.
Stygai tamsaus gymio, juodaplaukiai. Jie laikomi labai paslaptingais, linkusiais užsiiminėti mistiniais menais. Stygų visuomenėje daug kerėtojų. Jie dažniausiai garbina dievą Setą.
Knygose apie Konaną stygai laikomi viena iš paprastų tautų, kurioje yra tiek gerų, tiek blogų žmonių.
Manoma, kad Stygija buvo sugalvota remiantis senovės Egiptu. Šalies pavadinimas angl. Stygia sukurtas iš būdvardžio angl. Stygian 'Stikso', kur Stiksas – viena iš Hado upių graikų mitologijoje.
Troja

Trojos arklio legenda

Su Trojos karu susiję daug senovės graikų legendų. Pati žymiausia, be abejonės, yra Trojos arklio legenda. Anot jos, graikai laikė apgulę Trojos miestą 10 metų, bet negalėjo jo užimti.
Kadangi graikų galia silpnėjo, tada Odisėjas sugalvojo klastą – pagaminti milžinišką medinį arklį, kurio viduje pasislėptų geriausių karių būrys. Arklį pagamino Epėjus (Epeius), o graikų šnipas Sinonas įtikino trojėnus, kad Trojos arklys yra dovana deivei, siekiant taikos, miestas būtų neįveikiamas.
Palikę arklį prie Trojos vartų, graikai susėdo į laivus ir apsimetė grįžtą namo. Trojėnai, kiek paabejoję, bet patikėję antgamtiniais ženklais bei nepaklausę žynio Laokoono ir pranašautojos Kasandros perspėjimų, įsitempė arklį į miestą. Naktį išplaukę paslapčia graikai sugrįžo, o sulaukus tinkamos progos, kariai išlindo iš arklio, užpuolė ir nužudė sargybinius. Tada buvo atverti Trojos miesto vartai. Miestas buvo sugriautas ir sudegintas, o dauguma jo gyventojų žuvo. Enėjas, vienas išsigelbėjusių, pabėgo į Italiją ir tapo romėnų tautos - antrosios Trojos - pradininku. Kita epo dalis (Odisėja) pasakoja apie didvyrių sugrįžimą į Graikiją.
Geležiai

Aplinkinės gyvenvietės

Sodeliai – 7 km
Miliūnai – 7 km
Karsakiškis – 9 km
 PANEVĖŽYS – 30 km
Tiltagaliai – 6 km
Igliškėliai

Aplinkinės gyvenvietės

SASNAVA – 12 kmMARIJAMPOLĖ – 12 kmIGLIAUKA – 9 kmPatilčiai – 1 km
Jadvyga Šliurpienė

Biografija

Nuo 1984 m. Pakruojo raj. Balsių pagrindinės mokyklos direktorė.
Nuo 1996 m. Lietuvos liberalų sąjungos narė, nuo 2003 m. Liberalų ir centro sąjungos Pakruojo rajono skyriaus narė.
2000–2003 m. ir 2003–2004 m. Pakruojo rajono savivaldybės tarybos narė.
Sutuoktinis Eugenijus.
Dana Rutkutė

Biografija

Tėvas Martynas Rutkus (1891–1927) buvo pedagogas, visuomenės ir kultūros veikėjas, motina – darbininkė. Be Danos šeimoje dar augo brolis ir dvi seserys. Sesuo Birutė Knizikevičienė (g. 1920 m.) – bibliografė, kraštotyrininkė.
Baigė Joniškio Aušros gimnaziją. Neakivaizdžiai studijuodama kurį laiką pastarojoje dirbo literatūros mokytoja. 1940 m. įstojo į Vilniaus universiteto Humanitarinių mokslų fakultetą, 1941 m. tapo Vilniaus Vaidilos teatro aktore. Lankė dramos teatro studiją. Nuo 1943 m. – Vilniaus miesto teatro aktorė. 1945–1946 m. – Panevėžio dramos teatro aktorė. 1961 m. baigė teatrologijos studijas Maskvos Lunačiarskio teatro meno institute.
Nuo 1949 m. dirbo  Lietuvos radijo ir televizijos diktore, vedė įvairias laidas. Aktyvią darbinę veiklą baigė 1986 m. Sukūrė vaidmenų kine: filmuose „Adomas nori būti žmogumi“ (1959 m., rež. Vytautas Žalakevičius), „Ties riba“ (1973 m., rež. Raimondas Vabalas).
Dana Rutkutė periodinėje spaudoje paskelbė daugybę teatro spektaklių recenzijų, apybraižų, aktorių kūrybinių portretų. Išleido straipsnių rinkinį „Aktorius teatro veidrodyje“ (1989 m.), prisiminimų knygą „Mano jaunystės teatras“ (1994 m.). Už pastarąją 1995 metais pelnė „Kristoforo“ padėkos prizą.
Adolf Merckle

Biografija

Iki 1967 m. Adolf Merckle, baigęs teisės studijas Tiūbingene, Hamburge ir Grenoblyje, Merklė priklausė studentų bendrijai A. V. Igel.
Baigęs studijas, vertėsi advokato praktika Hamburge. 1967 m. iš tėvo paveldėjo vaistų gamybos įmonę Blauboirene. Įmonėje dirbo 80 darbuotojų, metinė apyvarta siekė 4 mln. Vokietijos markių (DM). Adolfas Merklė išplėtė įmonės veiklą iki koncerno, steigė filialus. 1974 m. įsteigė bendrovę Ratiopharm (veiklos sritis – generikai ir jų gamyba).
Greta Ratiopharm priklauso farmacijos koncernas Phoenix, Kässbohrer Geländefahrzeug ir investicinė bendrovė Spohn Cement (HeidelbergCement).
Svarbiausius postus Merklės firmose eina šeimos nariai; sūnus Ludwig Merckle 1997 m. perėmė Adolfo Merklės veiklą; pastarasis daugiau veikia užkulisiuose.
2008 m. spalio mėn. dėl nesėkmingų finansinių spekuliacijų Volkswagen akcijomis neteko apie 1 mlrd. eurų. Merklės įmonių grupės (vok. Merckle Unternehmensgruppe), kurioje dirba apie 100 000 darbuotojų, esant 30 mlrd. eurų apyvartai, skolos 2008 metų pabaigoje pasiekė 16 mlrd. eurų ribą.
Finn Harps FC

Istorija

Klubas įkurtas 1954 m.
Vakarinis maumedis

Paplitimas

Savaime auga Šiaurės Amerikos vakarinėje dalyje - Kanados Britų Kolumbijos provincijos pietryčiuose, Albertos provincijos pietvakariuose, bei JAV šiaurinėje Aidaho, rytų Oregono, vakarinėje Montanos, rytinėje Vašingtono valstijų dalyse, 500–2135 m aukštyje, kalnų slėniuose ir žemutiniuose šlaituose.

Požymiai

Laja siaura, kūgiška. Jaunų medžių žievė plona, tiesi, vėliau, suskeldėja, sustorėja iki 15 cm (paskirų iki 30 cm), įgauna rausvai rudą atspalvį. Šakos horizontalios, atvirose vietose augančių medžių žemutinės šakos senstant nukrenta. Spygliai blyškiai žali, 2-5 cm ilgio, rudenį ryškiai pagelsta ir nukrenta. Kankorėžiai ovalūs arba kiaušiniški, 2-3 cm ilgio, 1,3-1,6 cm pločio, sudaryti iš 45-55 plaušelių.

Matmenys

Tai aukščiausia ir masyviausia maumedžių genties medžių rūšis. Natūralaus augimo areale medžio aukštis iki 30–60 m, kamieno skersmuo siekia iki 150-221 cm. Istoriniai šaltiniai teigia, kad augdavo iki 65 m aukščio, o stambūs medžiai turėjo iki 250 cm skersmens liemenį.
Dabar masyviausias žinomas kaip „Seeley Lake Giant“ prie Seeley ežero netoli Pakstono (Paxton) stovyklos, Lolo valstybiniame miške (Montanos valstija). Jo tūris 83 m³, kamieno skersmuo 221 cm, aukštis 49,4 m. Kitas masyvus žinomas kaip „The Burnt Corral Larch“ augantis netoli Starkey eksperimentinio miško, esančio Oregono valstijoje. Jo tūris 78 m³, kamieno skersmuo 209 cm bei 39,6 m aukštis. Šiuo metu žinomas aukščiausias vakarinis maumedis auga netoli Green Creek Umatilla valstybiniame miške (Oregonas). Jo aukštis 58,5 m ir 138 cm kamieno skersmuo (pagal Van Pelt 2000). Kanados Britų Kolumbijoje augantis netoliese Bridesville yra 52,4 m aukščio bei su 194 cm skersmens kamienu, o jo laja išsišakojusi 11,9 m skersmeniu (pagal S.Bednarski e-paštą 2012.06.15).

Amžius

Išgyvena daugiau kaip 493 metus (pagal medžio rievių išmatavimą dar ant augančio medžio). Miško plynėje netoli Cranbrook (Britų Kolumbija) buvo suskaičiuotos 920 rievės (pagal Stoltmann 1993). Taip pat gali būti tas pats medžio kelmas, apie kurį buvo pateikti jau kitų asmenų duomenys 2001 metais, pagal kuriuos buvo suskaičiuotos 915 medžio rievių.

Panaudojimas

Mediena tvirta, naudojama statyboms, popieriaus gamybai, kūrenimui. Indėnai kramto cukringus medžio sakus.

Kiti duomenys

Gerai toleruoja žiemos šalčius, o atlaiko net iki −50 °C šaltį. Vakarinis maumedis netoleruoja paunksmių, bet dėl storos žievės atlaiko miško gaisrus, o jo sėklytės be vargo greitai sudygsta nesenose gaisravietėse.

Pavadinimas

Pirmą kartą Lewis'o ir Clark'o apibūdintas 1806 metais, bet iki pat 1849 metų nebuvo pripažintas kaip atskira rūšis, kol to nepadarė dabartinio mokslinio lotynų kalba šios rūšies pavadinimo autorius Thomas Nuttall, gyvenęs 1786-1859 metais.
Algis Vyšniūnas

Biografija

Gimė tremtinių šeimoje. Baigė Klaipėdos Vaikų dailės mokyklą. 1981 m. baigė Vilniaus inžinerinio statybos instituto Architektūros fakultetą. 1981–1986 m. Miestų statybos projektavimo instituto Šiaulių skyriaus, 1986–1994 m. Komunalinio ūkio projektavimo instituto Vilniuje architektas. Nuo 1994 m. Vilniaus Gedimino technikos universiteto asistentas, nuo 2000 m. Urbanistikos katedros docentas, nuo 2002 m. Urbanistikos katedros vedėjas, Urbanistinės analizės mokslo laboratorijos vedėjas, nuo 2006 m. profesorius. 
Lietuvos architektų sąjungos narys.
Nuo 1990 m. organizuoja ekspedicijas į tremties ir kalinimo vietas: Karaganda, Balchašas, Džezkazganas, Magadanas, Jakutija, Tadžikija, Kirgizija ir kt.
Ponų rasė

Turinys

Žiujenas Dando, perspektyvus jaunas politikas, turi puikią karjerą ir pretenduoja užimti užsienio reikalų ministro postą, padedamas užkulisinių žaidimų, kuriems vadovauja įtakinga moteris Rene.
Pačiu nepalankiausiu metu, kuomet siekiamas postas atrodo čia pat, staiga dingsta Žiuljeno meilužė, manekenė Krizi. Bijodamas susikompromituoti, jis priverstas neafišuoti judviejų santykių ir neoficialiai mėginti išsiaiškinti, kur dingo mergina. Aiškėja, kad ši nusprendė jį palikti nepajėgdama varžytis su jo pareigomis ir politine veikla. Kuomet jam galiausiai pavyksta susisiekti su mergina, ši iškelia ultimatumą: arba jis vakare atvyksta pas ją, arba ji išvyksta visiems laikams. Laimingas Žiuljenas tikisi, kad jie susitaikys, tačiau netikėtai jį iškviečia pas šalies prezidentą ir tenka rinktis: politika ar meilė. Žiuljenas vyksta pas prezidentą ir pavėluoja susitikti su Krize.
Filme rodomi 2 laikai: dabartinis ir Žiuljeno prisiminimai, susiję su Krize.
Adaptogenas

Adaptogenas – augalinės ir gyvulinės kilmės vaistas, kuris gerina nervinių impulsų sklidimą centrinėje nervų sistemoje.

Gamyba

Adaptogenai yra gaminami iš ženšenio šaknies, kininės šizandros, šlamagraižės leuzėjos šaknų ir šakniastiebių, eleuterokoko šaknų (gaminamos trauktinės, ištraukos, tabletės) ir dėmėtųjų elnių bei kai kurių tauriojo elnio porūšių (vad. maralų) nesukaulėjusių ragų – pantų (gaminama ištrauka pantokrinas).

Vartojimas

Vartojant adaptogenus mažėja fiziologinis ir protinis nuovargis, mieguistumas, gerėja bendroji savijauta, organizmas tampa atsparesnis įvairiems neigiamiems veiksniams (pvz., perkaitimui, dideliems fiziniams krūviams), atsitaiso arba pagerėja kai kurios sutrikusios organizmo funkcijos (pvz., belatakių liaukų veikla, arterinis kraujospūdis).
Dažniausiai jie vartojami, kai žmogus fiziškai arba psichiškai pavargęs, sumažėjus arteriniam kraujospūdžiui, gyjant po sunkesnės ligos. Teigiamas jų poveikis organizmui tampa akivaizdus po 2-3 savaičių.
Lietuvos ekonomikos skatinimo planas

Ekonomikos skatinimo planas (ESP) – tai 15-osios Lietuvos Respublikos Vyriausybės įgyvendinamų priemonių paketas, skirtas palengvinti verslo veiklos sąlygas, įtraukti papildomų lėšų į Lietuvos rinką ir palengvinti verslui galimybę pasiskolinti, išlaikyti darbo vietas ir taip mažinti socialinę įtampą visuomenėje.
ESP yra atsakas į 2008–2009 m. pasaulio ekonominės krizės sukeltas ekonomikos problemas Lietuvoje.
Lygioji keramika

Lygioji keramika – lipdyta lygiu paviršiumi keramika iš molio su grūsto granito ar smėlio priemaišomis. Indų paviršius gali būti šiurkštus, išlygintas ar nugludintas.

Kultūros

Lygioji keramika būdinga į rytus nuo dab. Lietuvos esančioms baltų kultūroms – Dniepro-Dauguvos kultūrai, Bancerovo–Tušemlios kultūrai ir ankstyvųjų slavų Prahos kultūrai.
Lietuvoje lygioji keramika pradėta naudoti neolite, paplito nuo m. e. I tūkstantmečio vidurio. Brūkšniuotosios keramikos kultūros laikotarpio gyvenvietėse lygiosios keramikos randama nedaug, tik keli procentai visos randamos keramikos. Daugiau jos aptinkama nuo II a. – III a. plintant grublėtajai keramikai.
Lygioji keramika – dažniausiai lipdyti įvairaus dydžio žemais kakleliais mažai profiliuoti ar kibiro pavidalo puodai platesne už dugną anga, kartais viršutinėje dalyje puošti duobučių eilėmis, gnaibymu. Lygioji keramika dažniausiai aptinkama Rytų Lietuvos pilkapių kultūros paminkluose – vyrauja neaukšti dubenėliai, puodynės.
Tam tikrą grupę sudaro juodu ar rudu gludintu paviršiumi lipdyta keramika, kuri Lietuvoje atsirado I tūkstantmetyje pr. m. e. , plačiau paplito nuo III a. – V a. m. e.
Inturkės Švč. Mergelės Marijos Ėmimo į dangų bažnyčia

Istorija

Inturkės bažnyčiai 1555 m. dovanotas Rudesos palivarkas su Kačergų kaimu. Antroji bažnyčia statyta iki 1674 m. Nauja bažnyčia pastatyta 1739 metais. XVIII a. veikė parapinė mokykla. 1763 m. įkurta Šv. Rožančiaus brolija. Iki 1782 m. pastatyta koplyčia. Dabartinė medinė bažnyčia pastatyta 1855 m. Klebono Petro Prunskio rūpesčiu 1908 m. rugpjūčio 9 d. Inturkėje surengtas pirmasis viešas lietuvių vaidinimas.
1911–1914 m. veikė Lietuvių katalikų blaivybės draugijos skyrius. 1924 m. į Inturkę paskirtas klebonas Stanislovas Šlamas padėjo Kiprui Petrauskui baigti muzikos ir dainavimo studijas. Po Antrojo pasaulinio karo bažnyčią parapijiečių lėšomis suremontavo kunigai Vincentas Sladkevičius ir Mykolas Balnys.

Architektūra

Bažnyčia stačiakampio plano, su trisiene apside ir žemu bokštu. Lubos kesoninės. Yra 5 barokiniai altoriai. Šventoriaus tvora akmenų mūro. Šalia vartų stovi medinė XVIII a. varpinė.
Datos keitimosi linija

Datos keitimosi linija (angl. International Date Line), sąlyginė Žemės paviršiaus linija, abipus kurios tuo pačiu metu data skiriasi viena para. Eina per Ramųjį vandenyną, daugiausia 180° dienovidiniu. Iš abiejų pusių prie pat Datos keitimosi linijos juostinio laiko valandos ir minutės sutampa, tik skiriasi kalendorinis laikas. Pavyzdžiui, kai į rytus nuo Datos keitimosi linijos yra kovo 1 d., tai į vakarus – kovo 2 d.
Daug kur linija nukrypsta nuo 180° ilgumos, siekiant, kad valstybių teritorijos būtų vienoje dienoje. Nukrypimai padaryti ties Čiukotka, Aleutų salomis, Kiribačiu, Naujosios Zelandijos salomis. Arčiausiai Datos keitimosi linijos iš rytų esanti sala (Karolinos atolas) pirmoji Žemėje pasitinka Naujuosius Metus.
Kai kurios šalys nekartą keitė padėtį Datos keitimosi linijos atžvilgiu: Filipinai, nepaisant to, kad yra gerokai į rytus nuo linijos iki 1844 m. buvo toje pačioje dienoje kaip Meksika (tuometinė valdytoja), iki 1867 m. Aliaska (tuometinė Rusijos valda) buvo į rytus nuo datos linijos, 1892 m. Samoa perėjo į vakarus nuo linijos, dėl prekybos vystymo su JAV, kadangi keitimas įvykdytas liepos 4 vakare, tais metais šalyje buvo 367 dienos, iš jų dvi liepos 4.
Dimšiai

Aplinkinės gyvenvietės

Karveliai – 3,1 kmGurbai – 4,3 kmTaurakiai – 3,2 kmGRUZDŽIAI – 6,4 kmTamošiūnai – 5,1 kmJauneikiškės – 1,7 kmDaujočiai – 3,2 km
ŠIAULIAI – 18 kmValdomai – 2,7 km
AB Šatrija

Istorija

Lietuvos TSR metais veikė kaip gamybinis susivienijimas „Šatrija“. Jis vienijo įvairius siuvimo fabrikus. Pvz., Klaipėdos siuvimo fabrikas veikė Klaipėdoje nuo 1946 iki 2002 m., Ariogalos, Šilalės, Skaudvilės filialus. Prie fabriko veikė futbolo klubas FK Šatrija Raseiniai. 1999 m. AB Šatrija kontrolinį akcijų paketą įsigijo SBA koncernas. Prasidėjo įmonės reorganizacija. Šiuo metu įmonė AB „Šatrija“ veikia kaip specializuotus drabužius siuvanti bendrovė.

Vadovai

Generalinis direktorius Giedrius Grondskis (2015 m. duomenys).
Tragikomedija

Tragikomedija – dramos žanras, vaidinti skirtas kūrinys, kuriame susipynę tragedijos ir komedijos elementai.
Tragikomedija padeda dramaturgui atskleisti reiškinių, vertybių, visuomenėje įsitvirtinusių kriterijų reliatyvumą, prieštaringumą, kartais net alogiškumą. Sudėtingas gyvenimo problemas tragikomedija iškelia juoko forma, parodydama tą juoką kaip krizinę būseną, kaip tragizmo apraiškas (tragikomedijų veikėjams būdingas isteriškas juokas). Tragikomedijai būdingi paradoksalūs minties ir fabulos posūkiai, groteskiškas daiktų ir reiškinių traktavimas, fantasmagoriški įvaizdžiai, pakilaus ir farsinio elementų derinys veikėjų charakteriuose.
Leonidas Kantorovičius

Biografija

1926 m. būdamas 14 metų įstojo ir 1930 m. baigė Leningrado universiteto Matematikos fakultetą. 1932–1960 m. Leningrado universiteto dėstytojas, nuo 1934 m. profesorius. 1935 m. jam be gynimo suteiktas fizikos – matematikos daktaro laipsnis. Antrojo pasaulinio karo metais dėstė Karo jūrų inžinerinėje akademijoje. 1948 m. Stalino pavedimu su savo grupe dirbo prie atominės bombos projekto.
Nuo 1964 m. TSRS mokslų akademijos narys. 1960–1971 m. TSRS mokslų akademijos Sibiro skyriaus Matematikos instituto Novosibirske, 1971–1976 m. Maskvos liaudies ūkio instituto, nuo 1976 m. Sisteminių tyrimų instituto Maskvoje mokslinis darbuotojas.

Mokslinė veikla

Svarbiausios tyrimų sritys: aibių teorija, funkcijų teorija, funkcinė analizė, skaičiavimo matematika. Ištyrė pustvarkių erdvių klasę. Vienas matematinės ekonomikos kūrėjų. 1939–1940 m. sukūrė tiesinio programavimo pradmenis. Optimizavimo metodus pritaikė rentos teorijoje, amortizacijos teorijoje.
1949 m. Stalino premijos laureatas. 1975 m. kartu su T. Ch. Kupmansu apdovanotas Nobelio ekonomikos premija.
Povilas Naruševičius

Biografija

Kilęs iš Lietuvos Didžiosios Kunigaikštystės bajorų Naruševičių giminės. Tėvas Vaitiekus Naruševičius, sūnūs Stanislovas Naruševičius (m. 1589 m.) ir Mikalojus Jonas Naruševičius (m. 1575 m.).
Valdė Onuškį, nuo 1522 m. Vydžius (Breslaujos apskritis), nuo 1524 m. Žiežmarius. Nuo 1632 m. Skirsnemunės valdytojas, nuo 1536 m. Raseinių valsčiaus tijūnas.
1516–1524 m. ir 1532–1544 m. Lietuvos didžiojo kunigaikščio kanceliarijos sekretorius. 1532 m. su I. Sapiega buvo tarp valdovo pasiuntinių į Maskvą.
Rėkiantys guminukai

Rėkiantys guminukai (brit.angl. screaming jelly babies 'rėkiantys guminukai vaikeliai'; amer. ir kanad. angl. growling gummy bears 'riaumojantys guminukai meškučiai' – mokyklinis klasėje rodomas demonstracinis bandymas. Jo variantai yra demonstruojami viso pasaulio mokyklose. Šiuo bandymu siekiama sudominti moksleivius pamokose ir svečius mokyklų renginiuose, įdomiai pateikti mokyklinės chemijos žinias.
Bandymas parodo energijos kiekį, esantį saldainyje guminuke vaikelyje ar guminuke meškutyje.
Kalio chloratas , stiprus oksidatorius, sparčiai oksiduoja cukrų, esantį saldainyje, dėl to jis užsiliepsnoja, sukeldamas „rėkimo“ garsą, nes sparčiai besiplečiančios dujos veržiasi lauk iš mėgintuvėlio. Reakcijos metu galima užuosti cukrinės vatos kvapą.
Kitos medžiagos, turinčios angliavandenilių arba angliavandenių, įmestos į išlydytą kalio chloratą, duoda panašius rezultatus.
Ubiškiai

Istorija

2009 m. vasarį-spalį kaimas buvo seniūnaitijos centras, bet paskui priskirtas Parovėjos seniūnaitijai.
James Fenimore Cooper

Džeimsas Fenimoras Kuperis (Kūperis, angl. James Fenimore Cooper, tikras vardas – angl. James Cooper, 1789 m. rugsėjo 15 d. Berlingtonas, Naujasis Džersis – 1851 m. rugsėjo 14 d. Kuperstaunas, Niujorko valstija, JAV) – amerikiečių rašytojas romanistas, romantinės literatūros atstovas.
Kuperis greta Vašingtono Irvingo buvo pirmasis JAV rašytojas, galėjęs pragyventi iš savo kūrybos. Iki pat XX a. pradžios ne tik JAV, bet ir Europoje Kuperis buvo vienas skaitomiausių rašytojų. Valterio Skoto pavyzdžiu parašė pirmuosius istorinius romanus ir pirmuosius kūrinių kelionių romanus JAV literatūroje.
Brigantina (šarvai)

Etimologija

vok. Brigantine, iš vid.pranc. brigandine, iš vid.pranc. brigand + -ine, kur brigand iš sen.it. brigante, iš brigare 'kautis', iš kelt. briga 'kova; kivirčas'.
Krymo Aukščiausioji Taryba

Krymo Aukščiausioji Taryba (ukr. Верховна Рада Автономної Республіки Крим; rus. Верховный Совет Автономной Республики Крым; krym. Qırım Muhtar Cumhuriyetiniñ Yuqarı Radası) – Ukrainos Krymo autonominės respublikos įstatymų leidžiamoji valdžia, kurią 2014 m. kovo 15 d. panaikino Ukrainos Aukščiausioji Rada. Parlamentas vienų rūmų. Jį sudaro 100 deputatų. Pirmininkas – Volodymyras Konstantinovas. Krymo Aukščiausiosios Tarybos valdžia reguliuojama pagal Ukrainos teisės aktus, priimtus 1998 m. vasario 10 d. Pagal Krymo konstituciją parlamentas pats gali nuspręsti rinkimų datą.  Šiuo metu Krymas yra Rusijos ir Ukrainos ginčytina teritorija.
Šiizmas

Dvylika imamų

Didžioji dauguma šiitų tiki, kad po pranašo Mahometo valdė dvylika jo teisėtų įpėdinių imamų.
Hantingdonšyras

Istorija

Hantingdonšyras garsėjo savo miškais, bet dėl derlingo dirvežemio iki XVIII a. visi tankūs miškai buvo iškirsti, o žemės pradėtos naudoti žemės ūkiui.
1154 m. Henrikas II paskelbė perimantis Hantingdonšyro miškus, kurie tuo metu priklausė normanams.
1889 m. Hantingdonšyras tapo viena iš Anglijos grafysčių. Ji buvo trečia mažiausia grafystė, kuri lenkė tik Midleseksą ir Rutlandą. 1974 m. priimtas sprendimas Hantingdonšyro statusą pakeisti į rajoną ir teritoriją prijungti prie Kembridžšyro.